- ሮመ
- <
- 9
- >

9
እስራኤሉንꬅ ዶርንቶ
1 ታኒ ክርስቶሳር ቱሮ ኦህነ፥ ዎርድꬎስ። ጌሽ አያና ካልꬅዘ ታ ዎዝንታ ታኒ ዎርድꬎኦሳኖ ታስ ማርክꬋነ። 2 ታ ዎዝንተ እስራኤሉንꬅስ ጋማ አዛኖን አሾሰ ዋየ ታ ግዳ የነ። 3 ታኒ፥ ታ እሹንꬅን ታ እግኑንꬅ ግሾ ክርስቶሳፓ ሻክንት ጾዘ ባድꬃፓ ኦሞራ የዘዛኮ ካꬋነ። 4 ኡንትን እስራኤሉንꬃና፥ ጾዚ ኡንታና ፋ ናኡንꬃና ማህዳ፥ ፋ ቦንችቶ ኡንትስ ቆንጭዝዳ። ኡንታራ ጫቂዳ፤ ህገ ኡንትስ እንግዳ። ኡን ጾዝ ጎይኖደ ቱሪ ኦገ ቤዝዳ፤ ጾዚ ኡፋይስ ቃላ ኡንትስ እንግዳ። 5 ኡን የልንተራ ማይዙንꬅ ኮች፤ ማህ ክርስቶሳ አሾራ ኡን ኮች ማቂ ይእዳ። ኡባፓ ካታራ ማቅደ ጾዘ መꬍናስ አንጅንትዳ። አምንኤ!ከዘ 4:22
6 የዝን፥ ጾዘ ቃልታ ሻርንትዳ ጋኤ ባያ። እስራኤለፓ ይእደ ኡባ ቱሪ እስራኤለ ማቆስ። 7 ማህ አብራሃማ ኮች ኡባ አብራሃማ ናአ ማቆስ። ጾዚ አብራሃማስ፥ «ነ ዛርታ ይሳቃ ባጋራ ጼግንቶዳ» ያጋይዳ። 8 ይኖ ጋዛና አሾራ የልንትደ ናአ ኡቡንꬅ ጾዝ ናአ ማቆስ። የዝን ቱሪ እስራኤለ ናአ ጾዚ አብራሃማስ ገልደ ቃልት ጋር የልንትደ ናአ። መꬎ 21:12 9 ያጋዛኖ።መꬎ 21:12 ጾዚ እንጎዳ ጋእ ገልደ ቃልታ፥ «ታኒ ዎንꬅ በረ Ꮉኒ ዎደ ዮኦዳ፤ ሳራን ꬊራꬅ ናአ የሎዳ»መꬎ 18:10
10 ይኖ ጻላላ ባይዝን እርቢቃ ፈቲ ኑ አዳይ ይሳቃፓ መንተ ናኡንꬃና ዎዳጽደ ዎደ፥ 11 ኡን የልንቶደፓ ኢታ ዎይ ሎኦ ኦቾደፓ ቲኖ ኦቻራ ባይዝን ዶረር ማቅዘ ጾዘ ቆፍታ ምንጎደ ፋና፥ 12 «አንግሰ ጌዘስ ኪትንቶዳ» ያጋእ ላꬂ እርቢቃስ ኦህዳ። 13 ጋእንት ጻፍንትዳ። መꬎ 25:23ይናን ጌሽ ማጻፍተ፥ «ያይቆባ ካꬍዳ፥ ኤሳዎ እጽዳ»ሚል. 1:2
14 ዬዝን፥ ኑ ዋጋዉደ? ጾዚ ፍርዳ ደሽዛነ? አደ። 15 ላꬂ ሙሴጎ፥
«ታ ማሮደስ ኮይዱንꬃና ማሮዳ፤
ታ ይቅስንቶደስ ኮይዱንꬅስ ይቅስንቶዳ»ከዘ 33:19 ያጋይዳ። 16 ይኬ፥ ጾዘ ዶረ አስ ቆፋ ዎይ ኦቻራ ባይዝን ኤ ማሮትꬅተ።
17 ጌሽ ማጻፍተ፥ ግብጸ ካትዘጎ፥ «ታኒ፥ ታ ዎልቅቶ ኔላ ቤዞደስን ታ ሱንꬅታ አላመ ኡባ ግዳ ኤርንቶደ ፋና ይንስ ነና ካእትዝዳ»ከዘ 9:16 ጋእንት ጻፍንትዳ። 18 ይኬ፥ ጾዚ ማሮደስ ኮይዛያ ማራነ፤ ዎዝንቶ ሙምሳደስ ኮይዛይ ዎዝንቶ ሙምዛነ።
ጾዘ ካችቶን ማሮትꬅቶ
19 ይንታፓ ፈታይ፥ «ዬዝን፥ ጾዝ አስ ኢታ ኦቻ ግሾ አኮስ ቦረ? ጾዘ ቆፍቶ አቶ ጋዉደ ኦደ?» ጋእ ኦጮደስ ዳንዳአነ።
20 የዝን ታ እሻዮ፥ ጾዛራ ላሎደስ ነ ኦደ? ሎቃፓ መꬍንትደ ሚሸ ፋና መꬍደጎ፥ «ታና Ꮉኒ ጋር ኦቺ አኮስ መꬍዶ?»ኢሳ. 29:16፤ 45:9 ጋእ ኦጮደስ ዳንዳአነ? 21 ዎይ ሎቃ መꬍዳይ ፈቲ ሎቃፓ ፈታያ ቦንቾ ሚሸ፥ Ꮉንካያ ማህ ቦረ ሚሸ ማህ መꬎደስ አደትꬅ ዎልቃ ባያ?
22 ጾዚ ፋ ካችቶ ቤዞደስ ፋ ዎልቅቶ ኤርሶደስ ኮይ፥ ፍርዳስ ጊግደ Ꮉንቆ ናኡንꬃና ጋማ ገንጨራ ዳንዳኤዛኮ ነ አኮ ኤረ? 23 ይኖ ኤ ኦችዳና ቲኒ ቦንቾስ ጊግዝደ፥ ፋ ዶርደ ናኡንꬅስ ፋ ቦንችቶ ቆንጭሳደስ። 24 አይሁዱንꬃና ጻላላ ማቅካይዝን፥ አይሁደ ማቆሰ ኑንን ጾዛራ ዶርንትዳ።
25 ናበ ሆሴዕ ማጻፍተ፥
«ታ አስ ማቅካይዙንꬃና፥ ታ አስ ጋእ ጼጎዳ።
ታ ሲቅካይዘ ዎርዥቶ፥ ‹ሲቅንትዱንꬃና› ጋእ ጼጎዳ።
26 ኡን፥ ‹ታ ዎርዣ ባያ› ጋእንት ጼግንትደ በስተ፥ ሆሴ. 2:23
‹ደኦ ጾዘ ናአ› ጋእንት ጼግንቶዳ»ሆሴ. 1:10 ያጋይዳ።
27 ናበ ኢሳያሳ እስራኤለ አሱንꬅባዝ፥
«እስራኤለ አሱንꬅ አባ ጋጻ የዘ ሻፈ ፋና ጋንግኮን፥
ኡንታፓ ኤራꬅ አሱንꬅ ጻላላ አቶዳ።
28 ይና ሳአላ አፋ ኤልሲ ፎልንቶዳ።»ኢሳ. 10:22-23 29 ማህ ኢሳያሳ፥
«ኡባፓ ዎልቃማ ላꬄ ኑስ ኤራꬅ ኮች አሽካይዛኮ፥
ኑኒ ሶዶማን ጋሞራ ካታማ ፋና ꬋቦድ የሻ»
ኢሳ. 1:9ያጋእ ቲኒ ኦህዳ።
30 ዬዝን፥ ኑ ዋጋዉደ? ጽሎትꬅ ካሎሰ አይሁደ ማቆሰ አሱንꬅ አማኖራ ጽሎትꬅ ደንግዳ። 31 የዝን ጽሎትꬃጎ የልꬅዘ ህገ የዘ እስራኤለ አሱንꬅ ጽሎትꬅ ደንግካያ። 32 አኮስ ደንጋንጽዶ? ኡን ጽሎትꬅታ አማኖራ ባይዝን ኦቻራ ኤኮደስ ኮይደ ግሾስ። የይዘ ግሾ፥ ኡን፥ «ꬉቢዘ ሹቻራ» ꬉብንትዳ። 33 ጌሽ ማጻፍተ፥ ቦኦተ
«ታኒ ጽዮነ ꬉቢዘ ሹችን ላላን ጋዶዳ።
ኤዛ አማንዘ ኦንን ዬልꬎኦስ»
ኢሳ. 28:16ጋእንት ጻፍንትዳ።

- ሮመ
- <
- 9
- >

9:5 ከዘ 4:22

9:8 መꬎ 21:12

9:9 መꬎ 21:12

9:9 መꬎ 18:10

9:13 መꬎ 25:23

9:13 ሚል. 1:2

9:15 ከዘ 33:19

9:17 ከዘ 9:16

9:20 ኢሳ. 29:16፤ 45:9

9:26 ሆሴ. 2:23

9:26 ሆሴ. 1:10

9:28 ኢሳ. 10:22-23

9:29 ኢሳ. 1:9

9:33 ኢሳ. 28:16

© 2025 TWFTW