- ሮመ
- <
- 10
- >

10
1 ታ እሹንꬆ፥ ታ ኩሙꬅ ዎዝንተ ታ አሙꬍዛናን ጾዝ ዎስዛና እስራኤለ አቶደ ፋና። 2 ኡን ጾዝስ ምሽንታነ የዝን፥ ቱሪ ኤራትꬃፓ ምሽንቶሳኖ ታ ማርክꬋነ። 3 ኡን ጾዘ ጽሎትꬅ ኦግቶ ኤራንጺ እጺ፥ ፋ ኦማ ጽሎትꬅ ካልዳፕ አትን ጾዘ ጽሎትꬅ ኮይካያ። 4 አስ ኡባ አማኖራ ጽሎደ ፋና ክርስቶሳ ህገ ፎልዳ።
አቶትꬅ ኡቡንꬅስ
5 አስ ህገ ናጊ ኤክዘ ጽሎትꬅባዝ ሙሴ ጻፍተራ፥ «ህገ ናግዘ ኦንን ይና ህግቶ ናጊ ደኦ የዛነ»ሌዌ 18:5 ያጋይዳ። 6 የዝን አማኖራ ኤክዘ ጽሎትꬅባዝ ጋእንትዳና Ꮉኖ፦ «ነ ዎዝንተ፥ ‹ኦኒ ሳሎ ኬሳደ?› ያጋእፐ፤ ይና ክርስቶሳ ዎዺሳደስ። 7 ዎይ፥ ‹ሱለ ሳአ ኦሞ ዎꬎደ ኦደ?› ጋእፐ፤ ይና ክርስቶሳ ቦዛፓ ኬሶደስ። ማሄ 30:12-14 8 የዝን ያጋእ ጻፍንትዳ፦ ‹ቃላ ነ ካለ፤ ነ ዶንተ ነ ዎዝንተ የነ› ኑኒ ይንትስ ኦህዘ አማኖ ቃልታ Ꮉኖ።
9 «የሱሳ ላꬂ» ጋእ ነ ዶንተ ማርክꬍኮ ጾዚ ኤዛ Ꮉይቆፓ ደንꬅዳኖ ነ ዎዝንተ አማንኮ፥ ነ አቶዳ። 10 አስ ፋ ዎዝንተ አማኒ ጽላነ፤ ፋ ዶንተ ማርክꬊ አታነ። 11 ጌሽ ማጻፍተ፥ «ኤዛ አማንዘ ኦንን ዬልꬎኦስ»ኢሳ. 28:16 ያጋይዳ። 12 ፈቲ ጾዘ ኡቡንꬅ ላꬂ ማቅደ ግሾ አይሁዱንꬃና ማቅን አይሁደ ማቆሰ አሱንꬅ ግዳ ዱማትꬅ ባያ። ኤ ፋና ጼግዘ ኡቡንꬅስ ፋ አንጅቶ ጋንꬂ እንጋነ። 13 «ላꬄ ሱንꬅቶ ጼግዘ ኦንን አቶዳ።»ኢዩ. 2:32
14 ዬዝን፥ ኡን አማኖሳራ ዋይዝ ኤዛ ጼጎደስ ዳንዳኤ? ኡን ኤ ባዝ ስእካይዛራ ዋይዝ ኤዛ አማኖደስ ዳንዳኤ? ማህ ኡንትስ ቃላ ኦህዘ አስ ባይዝን፥ ዋይዝ ኤዛ ስኦደስ ዳንዳኤ? 15 ኪትንትደ አስ ባይዝን፥ ቃላ ዋይዝ ኦህንቶደስ ዳንዳኤ? ጌሽ ማጻፍተ፥ «ኡፋይስ ዎንገለ ኦህዘ አሱንꬅ ቶህታ ዋይዝ ሎኦ የሳ!» ያጋእ ጻፍንትዳ። ኢሳ. 52:7
16 የዝን ኢሳያሳ፥ «ላꬆ፥ ኑ ማርካትꬅቶ ኦደ አማንዶ?» ያጋእዳን ፋና፥ ኡቡንꬅ ዎንገለ አማንካያ። ኢሳ. 53:1 17 ይኒ ግሾ፥ አማኖ ስሳፓ የእነ፤ ስእዛናን ክርስቶሳ ቃላፓ የእነ።
18 ማቆ የዝን፥ እስራኤለ አሱንꬅ ቃላ ስእካያ ጋኤነ? አደ ስእዳ። ጌሽ ማጻፍተ፥
«ኡን ኦꬅታ ሳአ ኡባ ስንትዳ፥
ኡን ቃልታ ሳአ ጋጻ የልዳ» ያጋይዳ። ማዝ. 19:4 19 የዝን እስራኤለ አሱንꬅ ኤርካያ ጋኤነ? ሙሴ ዛጋ፥
«ታኒ ይንታና ለቅንትደ አሱንꬃራ ቂሪሳዳ፤
ማህ ኤያ አሱንꬃራ ይንታና ዥልሳዳ» ያጋይዳ። ማሄ 32:21
20 ማህ ኢሳያሳ፥
«ታና ኮይካይዘ አሱንꬅስ በንትዳ፤
ታና ኦጭካይዘ አሱንꬅስ ቆንጭዳ»
ኢሳ. 65:1ያጋእ ዣሽትካይዛራ ኦህዳ።
21 የዝን እስራኤለ ባዝ ኦህተራ፥
«ኡባ ቃማ ኪትንቶሰ አሱንꬅስን
ታና እጽዘ አሱንꬅስ ታ ኩሽቶ ምጭዳ» ያጋይዳ። ኢሳ. 65:2

- ሮመ
- <
- 10
- >

10:5 ሌዌ 18:5

10:7 ማሄ 30:12-14

10:11 ኢሳ. 28:16

10:13 ኢዩ. 2:32

10:15 ኢሳ. 52:7

10:16 ኢሳ. 53:1

10:18 ማዝ. 19:4

10:19 ማሄ 32:21

10:20 ኢሳ. 65:1

10:21 ኢሳ. 65:2

© 2025 TWFTW