- ማቶሳ
- <
- 5
- >

5
የሱሳ ደረላ አፋ ታማርስደ ትምርተ
1 ጋማ ዎርዣ ሺቅዳኖ የሱሳ ብእ ደረላ አፋ ኬዚ በትዳ። ኤ ታማሩንꬅ ኤጎ ሺቅን፥ 2 Ꮉኒ ጋር ያጋእ ታማርስዳ፦
ቱሪ ኡፋይስ
(ሉቃ. 6:2-23)
3 «ፋ አያንተ ዳሃ ማቅዱንꬅ አንጅንትዱንꬃና፥
ሳሎ ካእቱሞ ኡንትስ።
4 ዬክዙንꬅ አንጅንትዱንꬃና፥
ኡን ምንꬅ ደንጎዳ።
5 ዎዝና አዱንꬅ አንጅንትዱንꬃና፥ኢሳ. 61:2
ኡን ሳአ ላቶዳ።
6 ጽሎትꬅ ኦቾደስ ናይꬍዙንꬅን ባርꬍዙንꬅ አንጅንትዱንꬃና፥ማዝ. 37:11
ኡን ምሻዳ።
7 ማርዙንꬅ አንጅንትዱንꬃና፥ኢሳ. 55:1
ኡን ማሮትꬅ ደንጎዳ።
8 ዎዝና ጌሹንꬅ አንጅንትዱንꬃና፥
ኡን ጾዚ በአዳ።
9 ጊግዙንꬅ አንጅንትዱንꬃና፥ማዝ. 24:3
ኡን ጾዝ ናአ ጋእንት ጼግንቶዳ።
10 ጽሎትꬅ ኦችዘ ግሾ ጋእ፥
ባይእንትዙንꬅ አንጅንትዱንꬃና፥
ሳሎ ካእቱሞ ኡንትስ።
11 «አሱንꬅ ይንታና ታ ግሾ ጋእ ጫዥዘ ዎደ ባይእዘ ዎደን ይንታላ አፋ ኢታ ባዝ ኡባ ዎርዶራ ኦህዘ ዎደ ይን አንጅንትዱንꬃና።1 ጴጥ. 3:14 12 ይን አንጅታ ሳሎ ዳማ ማቅደ ግሾ ኡፋይቶተ፥ ሎይꬂ ኡፋይቶተ። ይንታፓ ቲኖ የዝደ ናቡንꬃና ይኒ ጋር ባይእዳ። 1 ጴጥ. 4:14
ሶገን ፎኦ
13 «ይን ሳአስ ሶገ፤ ሶገ ፋ ማልእቱምቶ አሽኮ፥ ዋይዝ ማህ ደንጎደ? ባለ ꬎግኮ አሳራ የꬍንታነፕ አትን አኮስን ማዶስ።
14 «ይን ሳአስ ፎኦ፤ ደረላ አፋ የዘ ካታምታ አችንቶደስ ዳንዳኦስ። ማር. 9:50፤ ሉቃ. 14:34-35 15 ጾምፐ አይꬂ ኬꬃ የዘ አሱንꬅ ኡቡንꬅስ ፎኦደ ጋር ꬎቃ በሳ ጋዳነፕ አትን ጋባተ ግዳ ጋድዘ ባያ። ዋሐ. 8:12፤ 9:5 16 ይኒ ጋር አሱንꬅ ይን ሎኦ ኦችቶ ብእ፥ ሳሎ የዘ ይን አዳያ ቦንቾደ ጋር ይን ፎእታ አስ ቲኖ ፎኦ። 1 ጴጥ. 2:12
ሙሴ ህገ
17 «ታኒ ሙሴ ህግቶን ናቡንꬅ ቃላ ሻሮደስ ይእዳ ይንትስ አዝፐ። ታኒ፥ ኡን ኦህዳና ቱሮ ማቅዳኖ ቆንጭሳደስ ይእዳፕ አትን ሻሮደስ ይእካያ። 18 ታ ይንትስ ቱሮ ኦህነ፤ ሳሎን ሳአ አꬎደ ዎንꬅስ ህገ ኡባ ፎልንቶደፕ አትን ህግትፋ ፈቲ ቃላ ዎይ ፍዳለ አꬎስ። 19 ይኒ ግሾ፥ Ꮉና ኪትትፓ ኤርዘ ፈቲ ኪታን መንꬅዘ ኦደን ማህ መሉንꬃና ይኒ ጋር ኦቾደ ጋር ታማርስዘ ኦደን ሳሎ ካእቱሞ ኡቡንꬃፓ ኤራꬅ ማቃዳ። የዝን Ꮉና ኪቶ ፎልዘን መሉንꬃናን ፎሎደ ጋር ታማርስዘ ሳሎ ካእቱሞ ዳማ ማቃዳ። 20 ታ ይንትስ ኦህነ፤ ይን ጽሎትꬅታ ፋርሳዉንꬅ ጽሎትꬃፓን ህገ አስታማሩንꬅ ጽሎትꬃፓ አꬋንጽኮ፥ ሳሎ ካእቱሞ ገሎስ።
ዎ ባዝ
21 «ይን ማይዙንꬅስ፥ ‹ዎꬍፐተ፤ ሸምፖ ዎꬍደ ኦደን ፍርድንቶዳ› ጋእንትዳኖ ስእዳ። 22 የዝን ታ ይንትስ ኦህነ፤ ፋ እሻያ ጫዥዘ ኦደን ፍርድንቶዳ። ፋ እሻያ ጫዥዘ ኦደን ዳይና ቲኖ ፍርዳስ ሺቆዳ። ፋ እሸጎ፥ ‹ኤያይ› ጋዘ ኦደን ማህ ጋናመ ታምተ ፍርድንቶዳ። ከዘ 20:13፤ ማሄ 5:17
23 «ይኒ ግሾ፥ ነ ነ ዣርሾ ዣርሽዘ ዎደ ነ እሻያ ቆህደ ባዝ ኔስ ቲርንትኮ፥ 24 ነ ዣርሽቶ እዛ በስተ አሺ አሺ ቅቶ፤ ቲኖ Ꮉንግ ነ እሻይራ ጊጎ፤ የይዝ ማቂ፥ ነ ዣርሽቶ ጾዝስ ዣርሾ።
25 «ነና ሞትዘራ ፍርዳ ኬꬃ Ꮉንግተራ ኦገላ ኤራ ጊጎ። ይና አቶ ጋይኮ ኤ ነና ዳይና ቲኖ ካንጎዳ። ዳይንዘ ነና አጭዘስ አꬂ እንጎዳ፤ ኤ ነና ዎይነ ኦሎዳ። 26 ታ ቱሮ ኦህነ፤ ኔላ አፋ ፍርድንትደ አጭቶ ፈቲ ሳንትመ አትካይዝን ጭጊ Ꮉሶደ ዎንꬅስ አች ኬꬃፓ ሙሎን ኬዛማ።
ኦላለ ባዝ
27 «Ꮉንፓ ዛጋ፥ ‹ኦላለ Ꮉንትፐተ› ጋእንትዳኖ ስእዳ። 28 የዝን ታ ይንትስ ኦህነ፥ ማቾ ብእ፥ አሙꬍደ ኡባ ፋ ዎዝንተ ኢራ ኦላልዳ። ከዘ 20:14፤ ማሄ 5:18 29 ነ ምዛቅ ኣፍዘ ኔስ ናጋራስ ምክናተ ማቅኮ፥ ኬሲ ኦሎ። ነ ጋልታ ኩሙꬅ ጋናመ ታማ ዎꬎዳንፓ ነ ጋልትፓ ፈታይ ꬋብኮ ኔስ ሎኦ። 30 ነ ምዛቅ ኩሽዘ ኔስ ናጋራስ ምክናተ ማቅኮ፥ ኤዛ ጋቺ ኦሎ። ነ ጋልታ ኩሙꬅታ ጋናመ ታማ ዎꬎዳንፓ ነ ጋልትፓ ፈታይ ꬋብኮ፥ ኔስ ሎኦ። ማቶ. 18:8፤ ማር. 9:43
ማችን አዝን ብልንተ ባዝ
(ማቶ. 19:9፤ ማር. 10:11-12፤ ሉቃ. 16:18)
31 «‹ፋ ማችቶ ዳክዘ ኦደን ዳፎ ዋርቃተ እንጎ› ጋእንትዳ። 32 የዝን ታ ይንትስ ኦህነ፤ ፋ ማችቶ ኦላልካይዝን ብልዘ ኦደን እዛ ኦላሎደ ጋር ኦቻነ። ይኒ ጋራን፥ ዳክንትደ ማችቶ ኤክዘ ኡባ ኦላልዳ። ማቶ. 19:9፤ ማር. 10:11-12፤ ሉቃ. 16:18፤ 1 ቆሮ. 7:10-11
ጫቆ ባዝ
33 «ይን ማይዙንꬃጎ፥ ‹ዎርዶ ጫቂፐተ፤ ይን ጾዘ ቲኖ ጫቂዳኖ ፎሎተ› ጋእንትዳኖ ስእዳ። 34 የዝን ታ ይንትስ ኦህነ፤ ሙሎን ጫቂፐተ። ጾዚ በትዘ ኦይዳ ማቅደ ግሾ ሳሎራ ጫቂፐተ። ሌዌ 19:12፤ ፋይዶ 30:2፤ ማሄ 23:21 35 ኤ ቶህታ የꬍዘ በሲ ማቅደ ግሾ ሳአራ ጫቂፐተ። ዳማ ካት ካታማ ማቅደ ግሾ የሩሳላመራን ጫቅፐተ። 36 ይን ኦምትፓ ፈታያ ቦꬅ ዎይ ካርꬅ ማሆደስ ዳንዳኦሰ ግሾ ይን ይን ኦምተ ጫቂፐተ። 37 ይኒ ግሾ፥ ይን ቃልታ፥ ‹ዬ› ዎይ ‹አደ› ማቆ። ይንፓ ባለ ከዝዘ ጻላሄፓ የእነ።
ቅመ አይፓደስ ቤዞስ
38 « ‹ኣፈ ግሾ ኣፈ፤ አች ግሾ አች› ጋእንትዳኖ ስእዳ። 39 የዝን ታ ይንትስ ኦህነ፤ ይንታላ አፋ ኢታ ባዝ ኦችዘ አꬃ እጽፐተ። ኦደን ነ ምዛቅ ꬎኦክዛ ባቂኮ ነ ዎርክታ ꬎክዛን ቤዞ። 40 ፈቲ አሲ ነ ሻምዛ ዎልቃራ ኤኮደስ ነና ሞትኮ፥ ነ ኮትዛን ጉጂ እንጎ። 41 ፈቲ አሲ ነና ዎልቃራ ፋ ባዝ ቶሲ ፈቲ ሳተ ኦገ ፋራ Ꮉንጎደ ጋር ነና ኡንእꬅኮ፥ ኤራ ላምእ ሳተ ኦገ Ꮉንጎ። 42 ዎስዘ ኦደስን እንጎ፤ ኔፓ ታልኦደስ ኮይኮ ኦናን ካይፐ።
ነ ሞርኩንꬃና ሲቆ
(ሉቃ. 6:27-36)
43 «‹ነና ካꬍዛ ካꬎ፤ ነና እጽዛያ እጾ› ጋእንትዳኖ ስእዳ። 44 የዝን ታ ይንትስ ኦህነ፤ ይን ሞርኩንꬃና ካꬎተ፤ ይንታና ቆህዙንꬅስ ዎሶተ። 45 ይኒ ጋር ይን ኦችኮ፥ ሳሎ የዘ ይን አዳይስ ይን ናኡንꬃና ማቃዳ። ኤ ኢቱንꬅስን ሎኡንꬅስ አዋ ካሳነ፤ ጽሉንꬅስን ናጋራንቹንꬅስን ፋ እራ ቡክዛነ። 46 ይንታና ካዽዘ አሱንꬃና ጻላላ ይን ካꬍኮ፥ ይንትስ አኮ ትርፈ የዘ? መለ አቶ የዝን፥ ጋበ ቃራጠ ጋችዙንꬅን ይኖ ኦቻነ። 47 ይን፥ ይን እሹንꬃና ጻላላ ሳርꬅኮ፥ መሉንꬃፓ አኮ አꬍዘባዝ ኦችዶተ? መለ አቶ የዝን፥ ጾዝ አማኖሰ አሱንꬅ ይኖ ኦቻነ። 48 ይኬ፥ ሳሎ የዘ ይን አዳይ ፎሎ ማቅዳን ፋና ይንትን ፎሎ ማቆተ።

- ማቶሳ
- <
- 5
- >

5:5 ኢሳ. 61:2

5:6 ማዝ. 37:11

5:7 ኢሳ. 55:1

5:9 ማዝ. 24:3

5:11 1 ጴጥ. 3:14

5:12 1 ጴጥ. 4:14

5:14 ማር. 9:50፤ ሉቃ. 14:34-35

5:15 ዋሐ. 8:12፤ 9:5

5:16 1 ጴጥ. 2:12

5:22 ከዘ 20:13፤ ማሄ 5:17

5:28 ከዘ 20:14፤ ማሄ 5:18

5:30 ማቶ. 18:8፤ ማር. 9:43

5:32 ማቶ. 19:9፤ ማር. 10:11-12፤ ሉቃ. 16:18፤ 1 ቆሮ. 7:10-11

5:34 ሌዌ 19:12፤ ፋይዶ 30:2፤ ማሄ 23:21

© 2025 TWFTW