- 2 ቆሮንቶሳ
- <
- 6
- >

6
1 ኑኒ ጾዛራ ዎላ ኦችዘ አስ ማቅዳን ጋር፥ ይን ኤክደ አꬎ ኬሃትꬅቶ ጨር ማሀመ ፋና ኑ ይንታና ዎሳነ። 2 ጾዚ፥
«ዎትደ ሳተ ታ ነና ስእዳ፤
አቶትꬅ ቃምተ ነና ማድዳ»
ያጋነ። ይኬ፥ ስእዘ ዎድታ Ꮉተ፤ አቶትꬅ ቃምታ Ꮉይኖ። ኢሳ. 49:8
3 ኦደን ኑ ኦችቶ ቦሮደ ጋራን ኑ ግዳ ꬉቡንቶደ ጋር ኮዮስ። 4 የዝን፥ ኑ ቱሪ ጾዘ ኦቻንቾ ማቅዳኖ ኑ ኦችዘ ኡባ ባዝተ ቤሳዳ፤ ጋማ ማꬋራ፥ ዋየራን፥ ኡንአራ፥ 5 ጋራፍንተራ፥ አጭንተራ፥ እጽንተር ኩምደ ካቻራ፥ ኦች ላበራ፥ ገንቶ ꬋበራ፥ ናየራ፥ ሐዋ. 16:23 6 ጌሻትꬃራ፥ ኤራትꬃራ፥ ዳንዳአራ፥ ኬሃትꬃራ፥ ጌሽ አያናራ፥ ቱሪ ሲቆራ፥ 7 ቱሪ ቃላራ ጾዘ ዎልቃራ ኑኒ ኤ ኦቻንቾ ማቅዳኖ ቤዝዳ። ማህ ጽሎትꬅ ኑስ ቶራን ጎንዳለ። 8 ኑኒ ቦንችንትዳን ቦርንትዳ፤ ጫዥንትዳን ጋላትንትዳ። ቱሮ ኦህነ፥ የዝን አሱንꬅ ኑና ባልꬅዙንꬃና ጋይዳ። 9 ኑ አስ ግዳ ኤርንትደ አስ፥ የዝን ኤርንቶሰ አስ ጋር ማቅዳ። Ꮉይቂዳ ጋእንትዳ፥ የዝን ፋጻ የነ፤ ጉድንትዳ፥ የዝን Ꮉይቂካያ። 10 ኑኒ አዛንኮን ኡባ ዎደ ኡፋይታነ። ኑ ዳሃ የሻ፥ የዝን ጋማ አሱንꬃና ዱርዛነ። ማህ አኮ ባይዘ አስ የሻ፥ የዝን ኡባና ኑ ባዝ።
11 ቆሮንቶሳ አሱንꬆ፥ ኑ ይንትስ ጌሽ ኦህዳ፤ ኑ ዎዝንቶ ይንታና ቤዝዳ። 12 ይን ኑና ይን ሲቅቶ ቤዛንጽ ካይዳፕ አትን ኑ ኑ ሲቅቶ ይንታና ካይካያ። 13 አደ ፋ ናኡንꬅስ ኦህዛንፋና ታ ይንትስ ኦህነ፤ ኑ ይንታና ኑ ዎዝንቶ ቤዝዳን ፋና፥ ይንትን ይን ዎዝንቶ ኑና ቤዞተ።
አማኖሰ አሱንꬃራ የዘ ፈተትꬅቶ አሸ
14 አማኖሰ አሱንꬃራ ቤዞሰ ኦገራ ዋጽንትፐተ። ጽሎትꬅስን ናጋራስን አኮ የልንተ የዘ? ፎኦስን ꬉማስን አኮ ፈተትꬅ የዘ? 15 ክርስቶሳን ጻላሄን የልꬅዘባዝ አኮ? ማህ አማንዛይን አማኖሳይን ዎላ ኮጽዘባዝ አኮ? 16 ጾዘ ኬꬅስን ኤቁንꬃራ አኮ ፈተትꬅ የዘ? ጾዚ፥
«ታ ኡን ግዳ የሳዳ፥
ታ ኡን ግዳ በንቶዳ።
ታ ኡንትስ ጾዝ ማቃዳ፤
ኡንትን ታ ዎርዣ ማቃዳ»
ጋይዳንጋራ፥ ኑኒ ደኦ ጾዘ ኬꬂ።ሌዌ 26:12፤ ሕዝ. 37:27፤ 1 ቆሮ. 3:16፤ 6:19 17 ይኒ ግሾ፥ ላꬂ፥
«ኡን ግዳፓ ሻክንት ከዞተ፤
ቱና ማቅደ ባዝ ቦችፐተ፤
ታ ይንታና ኤኮዳ። ኢሳ. 52:11
18 ታ ይንትስ አደ ማቃዳ፤
ይን ታስ ꬊራꬅ ናኡንꬃናን ማች ናኡንꬃናን ማቃዳ፤
ያጋነ ኡባፓ ዎልቃማ ላꬃይ» ያጋይዳ። 2 ሳመ. 7:14፤ 1 ዜና 17:13፤ ኢሳ. 43:6፤ ኤር. 31:9

- 2 ቆሮንቶሳ
- <
- 6
- >

6:2 ኢሳ. 49:8

6:5 ሐዋ. 16:23

6:16 ሌዌ 26:12፤ ሕዝ. 37:27፤ 1 ቆሮ. 3:16፤ 6:19

6:17 ኢሳ. 52:11

6:18 2 ሳመ. 7:14፤ 1 ዜና 17:13፤ ኢሳ. 43:6፤ ኤር. 31:9

© 2025 TWFTW